Nafarroako Parlamentuko Mahaiak, 2022ko maiatzaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Nafarroako Hondakinen Erakundea plangintza orokorreko mankomunitatea eratzeari buruzkoa (10-22/PES-00168).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

1.- Zertan da Nafarroako Hondakinen Erakunde Publikoa plangintza orokorreko mankomunitatearen eraketa, hura sortzea aurreikusita baitago hondakinei buruzko zein toki administrazioei buruzko foru legeetan?

2.- Zer urrats egin du Gobernuak aipatu plangintza orokorreko mankomunitatea eratzeko?

3.- Noizko aurreikusten du Gobernuak hartzea Nafarroako Toki Administrazioari buruzko 6/1990 Foru Legearen 213. artikuluaren 6. apartatuak aurreikusten duen erabakia, oraindik baliogabetzat jotzen badu Gobernuak 2019ko uztailaren 17an ildo horretan hartu zuen erabakia?

Iruñean, 2022ko maiatzaren 19an

Foru parlamentaria: Adolfo Araiz Flamarique